ତାଳିପକା ରାଜନୀତିର ବିଜୟଃ ମେଣ୍ଟରେ ରହିବ ଟିଡିପି\t February 4th, 16:35 PM February 4th, 16:35 PM\nଅମରାବତୀ, ୪।୨ଃ ଆନ୍ଧ୍ରପ୍ରଦେଶର ଶାସକ ଦଳ ତେଲୁଗୁ ଦେଶମ୍ ପାର୍ଟି(ଟିଡିପି) ଭାଜପା ନେତୃତ୍ୱାଧୀନ ଏନ୍ଡିଏ ମେଣ୍ଟ ସହ ସମ୍ପର୍କ ଅତୁଟ ରଖିବ ବୋଲି ରବିବାର ଘୋଷଣା କରିଛି। ବଜେଟରେ ଆନ୍ଧ୍ରପ୍ରଦେଶ ପାଇଁ କୌଣସି ସ୍ବତନ୍ତ୍ର ଯୋଜନା ନ ଥିବାରୁ ମୁଖ୍ୟମନ୍ତ୍ରୀ ଏନ୍. ଚନ୍ଦ୍ରବାବୁ ନାଇଡୁ ମେଣ୍ଟରୁ ବାହାରି ଯିବାକୁ ସୂଚନା ଦେଇଥିଲେ। ଏନେଇ ରବିବାର ଦଳର ବୈଠକ ମଧ୍ୟ ବସିଥିଲା। ତେବେ ଭାଜପା ରାଷ୍ଟ୍ରୀୟ ଅଧ୍ୟକ୍ଷ ଅମିତ ଶାହଙ୍କ ସହିତ ଫୋନ୍ରେ କଥା ହେବା ପରେ ଦଳ ମେଣ୍ଟରେ ରହିବା ପାଇଁ ସ୍ଥିର କରିଛି। ଏସମ୍ପର୍କରେ କେନ୍ଦ୍ରୀୟ ମନ୍ତ୍ରୀ ତଥା ଟିଡିପି ନେତା ଓ୍ବାଇ.ଏସ୍. ଚୌଦ୍ୱାରୀ ସୂଚିତ କରିଛନ୍ତି।
